**Ajka Város Önkormányzat Képviselő-testülete 15/2021. (V. 3.) önkormányzati rendelete**

**az önkormányzat 2021. évi költségvetéséről szóló 4/2021. (II.11.) önkormányzati rendelet módosításáról**

Ajka város Önkormányzatának Képviselő-testülete Magyarország Alaptörvénye 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdésében f) pontjában meghatározott feladatkörében eljárva a következőt rendeli el:

**1. §**

A 2021. évi költségvetésről szóló Ajka város Önkormányzat Képviselő-testületének 4/2021.(II.11.) önkormányzati rendelete 2. §-a helyébe a következő rendelkezés lép:

**„2. §**

(1) Ajka Város Önkormányzatának Képviselő-testülete az önkormányzat 2021. évi

a) a költségvetés

aa) bevételi főösszegét 8.848.104.000 forintban

ab) kiadási főösszegét 9.362.576.000 forintban

ac) a hiányt 514.472.000 forintban

b) finanszírozási előirányzat

ba) bevételi összegét 1.221.465.000 forintban,

bb) kiadási összegét 706.993.000 forintban,

c) a költségvetés

ca) ***bevételi főösszegét*** ***10.069.569.000*** ***forintban,***

cb) ***kiadási főösszegét 10.069.569.000*** ***forintban***,

a 2. melléklet szerinti bevétel-kiadás mérlegegyezőségével állapítja meg, és a 2/A. mellékletben bemutatott pénzügyi mérleg szerint hagyja jóvá.

(2) Az önkormányzat 2021. évi költségvetési előirányzatainak kiadási és bevételi főösszegnek címek, alcímek, jogcím – csoportok, jogcímek szerinti részletezését a rendelet 3. - 4. mellékletei tartalmazzák.

(3) A képviselő-testület az önkormányzat 2021. évi költségvetésének kiadási főösszegén belül:

1. **A költségvetési kiadási előirányzatok összegét**

a) *személyi jellegű kiadások* *2.211.237.000 forintban,*

b) *a szociális hozzájárulási adó* *389.675.000 forintban,*

c) *a dologi jellegű kiadások* *1.924.506.000 forintban,*

d) *támogatásértékű működési kiadás* *3.900.000 forintban,*

e) *működési célú pénzeszköz átadás* *államháztartáson kívülre* *1.144.918.000 forintban,*

f) *társadalom és szoc. pol. támogatás* *8.500.000 forintban,*

g) *az ellátottak pénzbeni juttatásai* *0 forintban,*

h) *előző évi elszámolások* *146.000 forintban,*

i) *tv. előíráson alapuló bef.* *375.787.000 forintban,*

2. **A felhalmozási célú kiadások összegét**

a) *felújítási kiadások* *496.144.000 forintban,*

b) *beruházási kiadások* *1.016.466.000 forintban,*

c) *támogatásértékű felhalmozási kiadás* *0 forintban,*

d) *felhalmozási célú pénzeszköz átadás* *államháztartáson kívülre* *1.019.224.000 forintban,*

e) *pénzügyi befektetések* *22.624.000 forintban,*

f) *adott kölcsönök* *200.000.000 forintban,*

3. **finanszírozási műveletek kiadási előirányzatát**

a) *hiteltörlesztés (likvidhitel, beruházási hitel)* *595.000.000 forintban,*

b) *áll. belüli megelőlegezés visszafizetés 111.993.000 forintban*

a költségvetési kiadások tekintetében a 4., 5., 5/A. és 7. mellékletben részletezettek szerint, a felhalmozási kiadások tekintetében a 6. mellékletben megjelölt feladatokkal és előirányzatokkal állapítja meg. A képviselő-testület módosítja és a 8. mellékletben jelöli meg a létszám-előirányzatokat/kereteket. A 12. mellékletben az éves előirányzat felhasználást az ütemterv részletezésének megfelelően állapítja meg. Módosításra került a melléklet, melyben szerepeltetjük az önkormányzat több éves kihatással járó döntéseiből származó kötelezettségeket célonként és éves bontásban. A képviselő-testület és az általa irányított költségvetési szervek előirányzatainak tagolását a kötelező feladatok, önként vállalat feladatok és államigazgatási feladatok szerint e rendelet 17. melléklete szerint hagyja jóvá.”

**2. §**

A 2021. évi költségvetésről szóló Ajka város Önkormányzat Képviselő-testületének 4/2021.(II.11.) önkormányzati rendelete 4. § (1) bekezdése helyébe a következő rendelkezés lép:

„(1) A képviselő-testület a 2021. évi költségvetésében 549.449.000 forint működési és 0 forint felhalmozási céltartalékot állapít meg. A céltartalék feladatonkénti részletezését, felhasználását a költségvetési rendelet 7. mellékletében foglaltak szerint fogadja el.”

**3. §**

A 2021. évi költségvetésről szóló Ajka város Önkormányzat Képviselő-testületének 4/2021.(II.11.) önkormányzati rendelete 14. § (2) bekezdése helyébe a következő rendelkezés lép:

„(2) Az önkormányzati intézményekben működő szervezeteknek, politikai pártoknak, alapítványoknak pénzbeli támogatás nem nyújtható. Kivételt jelent azon alapítvány, melynek az önkormányzat tagja, illetve az önkormányzattól feladatot vállal át, ***továbbá állami vagy önkormányzati feladat ellátásában működik közre.***”

**4. §**

A képviselő-testület az önkormányzat 2021. évi költségvetési rendeletéhez készített 1/A, 1/B, 2, 3, 3/1, 4. tájékoztató táblák tartalmát elfogadja és jóváhagyja, a 18. mellékletben szerepelteti.

**5. §**

(1) A 2021. évi költségvetésről szóló Ajka város Önkormányzat Képviselő-testületének 4/2021.(II.11.) önkormányzati rendelete 2. melléklete helyébe az 1. melléklet lép.

(2) A 2021. évi költségvetésről szóló Ajka város Önkormányzat Képviselő-testületének 4/2021.(II.11.) önkormányzati rendelete 3. melléklete helyébe a 2. melléklet lép.

(3) A 2021. évi költségvetésről szóló Ajka város Önkormányzat Képviselő-testületének 4/2021.(II.11.) önkormányzati rendelete 4. melléklete helyébe a 3. melléklet lép.

(4) A 2021. évi költségvetésről szóló Ajka város Önkormányzat Képviselő-testületének 4/2021.(II.11.) önkormányzati rendelete 5. melléklete helyébe a 4. melléklet lép.

(5) A 2021. évi költségvetésről szóló Ajka város Önkormányzat Képviselő-testületének 4/2021.(II.11.) önkormányzati rendelete 6. melléklete helyébe az 5. melléklet lép.

(6) A 2021. évi költségvetésről szóló Ajka város Önkormányzat Képviselő-testületének 4/2021.(II.11.) önkormányzati rendelete 7. melléklete helyébe a 6. melléklet lép.

(7) A 2021. évi költségvetésről szóló Ajka város Önkormányzat Képviselő-testületének 4/2021.(II.11.) önkormányzati rendelete 8. melléklete helyébe a 7. melléklet lép.

(8) A 2021. évi költségvetésről szóló Ajka város Önkormányzat Képviselő-testületének 4/2021.(II.11.) önkormányzati rendelete 12. melléklete helyébe a 8. melléklet lép.

(9) A 2021. évi költségvetésről szóló Ajka város Önkormányzat Képviselő-testületének 4/2021.(II.11.) önkormányzati rendelete 14. melléklete helyébe a 9. melléklet lép.

(10) A 2021. évi költségvetésről szóló Ajka város Önkormányzat Képviselő-testületének 4/2021.(II.11.) önkormányzati rendelete 17. melléklete helyébe a 10. melléklet lép.

(11) A 2021. évi költségvetésről szóló Ajka város Önkormányzat Képviselő-testületének 4/2021.(II.11.) önkormányzati rendelete a 11. melléklet szerinti 18. melléklettel egészül ki.

**6. §**

Ez a rendelet 2021. május 7-én lép hatályba.

**A j k a, 2021. május 3.**

**Kihirdetés napja: 2021. május 3.**

**Schwartz Béla Dr. Jáger László**

**polgármester** **címzetes főjegyző**

Részletes indokolás

**1-6. §, 1-11. melléklet**

**I N D O K O L Á S**

**A rendelet 1.§-ához:**

Az államháztartásról szóló 2011. évi CXCV. törvény 34. § (4) bekezdése lehetővé teszi, hogy a képviselő-testület legkésőbb a költségvetési beszámoló határidejéig, december 31-ei hatállyal módosítsa költségvetési rendeletét.

**Ezen rendeletmódosítási javaslatban feldolgoztuk:**

A város költségvetési rendeletének 2020. évi végrehajtását a 14/2021. (IV.14.) önkormányzati rendeletével fogadta el, melyben a 2020. évi költségvetési maradvány elszámolását is bemutatjuk. A zárszámadási rendelet 4. § (2) bekezdésében meghatározottak szerint a költségvetési maradvánnyal módosítottuk a 2021. évi költségvetést.

A módosítás tartalmazza még a folyamatosan érkező központi támogatásokkal és ezekhez kapcsolódó MÁK információkat, az önkormányzat részére biztosított pótelőirányzatokat és a képviselő-testületnek a költségvetést érintő egyedi döntéseit, valamint az intézmények előirányzat módosítási kérelmeit.

Az előterjesztéshez csatolt javaslatban, költségvetési rendeletben a költségvetés főösszege 10.069.569 eFt-ra változik, az előző módosításhoz képest a csökkenés 981.348 eFt.

Az előterjesztés készítésének lezárása: 2021. április 29 -én történt.

**Normatív támogatások**

**Szociális egészségügyi kiegészítő pótlék**

A bölcsődében, mini bölcsődében foglalkoztatott, középfokú végzettséggel rendelkező kisgyermeknevelőt megillető **bölcsődei pótlék** szociális hozzájárulási adóval növelt bruttó összege címén Ajka város Önkormányzata részére 2021. január – április hónapokra 189.225 forint érkezett, mely előirányzattal az érintett intézmény költségvetését megemeltük:

|  |  |  |  |  |
| --- | --- | --- | --- | --- |
| **Szociális egészségügyi kiegészítő pótlék** | | | | |
| Városi Bölcsőde | | | | |
| **Hónapok** | **Forintban** | **eFt** | **Személyi** | **Járulék** |
| **Január** | 47 294 | 48 | 41 | 7 |
| **Február** | 47 293 | 47 | 40 | 7 |
| **Március** | 47 293 | 47 | 40 | 7 |
| **Április** | 47 293 | 47 | 40 | 7 |
| **Összesen** | **189 173** | **189** | **161** | **28** |

Szociális ágazatban dolgozók részére a 2021. évben kifizetésre kerülő **szociális ágazati összevont pótlékhoz** nyújtandó támogatás címén Ajka város Önkormányzata részére 2021. január – április hónapokban 21.566.967 forint érkezett, mely előirányzattal az érintett intézmények költségvetését megemeltük:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Intézmények | Január | Február | Március | Április | Összesen | Finanszírozás összesen(eFt-ban) | Személyi járulékok (eFt-ban) | Munkaadókat terhelő járulékok (eFt-ban) |
| Szociális Szolgáltató és Gondozási Központ | 2 807 126 | 2 858 420 | 2 900 801 | 2 860 432 | 11 426 779 | 11 427 | 9 894 | 1 533 |
| Városi Bölcsőde | 123 128 | 128 752 | 128 752 | 112 701 | 493 333 | 493 | 427 | 66 |
| Ajkai Család- és Gyermekjóléti Központ | 2 357 988 | 2 427 461 | 2 477 806 | 2 383 600 | 9 646 855 | 9 647 | 8 352 | 1 295 |
| Összesen | 5 288 242 | 5 414 633 | 5 507 359 | 5 356 733 | 21 566 967 | 21 567 | 18 673 | 2 894 |

**K i a d á s o k**

*8/1. alcímszám* ***Önkormányzat* átcsoportosítások**

A

**„Tavaszi nagytakarítás” programunk**

(kandeláberek festése, padok festése, hirdetőtáblák festése, szobrok és virágtartók lemosása stb.) végrehajtásához nem elegendő a lecsökkentett költségvetés ezen szakfeladatokon, ezért szükséges a tartalékból átcsoportosítani 15.000 eFt-ot a zöldterület-kezelésére, valamint 20.000 eFt-ot a egyéb kommunális feladatokra.

A

**közterületi-felügyeleti csoport**

hatáskörébe utalt feladatok ellátásához szükséges volt kisegítő, illetve adminisztrációs feladatok ellátásához 2 fő megbízása. A feladat finanszírozásához 9.100 eFt átcsoportosítása vált szükségessé.

A megváltozott körülmények miatt a leromlott homlokzatú kertvárosi házak felújítása nem készül el, így a 20.000 eFt előirányzat átcsoportosításra kerül a

**Csingervölgy Nonprofit Kft.**

2021. évre betervezett többletfeladatainak (parkolók építése) finanszírozására.

A Volánbusz Zrt. 2020. évi beszámolója tükrében a veszteségpótlásra betervezett összegéből (60.000 eFt), mely a működési tartalékba került, 7.803 eFt átcsoportosításra került a be nem tervezett, 2020-tól áthúzódó 3 havi

**köztemető fenntartás**

finanszírozására.

Ajka Város Önkormányzata az AVAR Kft. részére a 2021. évi közszolgáltatási feladatok ellátásához a költségvetésben 190.000 eFt összegű forrást/támogatási előirányzatot biztosít, melyhez az előirányzatot átcsoportosítottuk a működési célú pénzeszköz átadásokhoz.

Ajka város Önkormányzatának 231/2020. (XI.26.) Kt. határozata alapján átmeneti **likviditás biztosítása céljából 500.000 eFt** összegű, naptári éven belüli lejáratú folyószámla hitelkeretre vonatkozó kölcsönt vesz fel a Raiffeisen Bank Zrt.-től 2021. december 31. lejárattal.

A költségvetés és zárszámadás előterjesztéséhez kapcsolódó mérlegek tartalmának és mellékleteinek meghatározásáról szóló 25/2005. (VII.13.) rendelet 2. § (2) bekezdésére figyelemmel a 2., 2/A., 3., 4., 5., 5/A., 6., 7., 8., 12., 14., 17. mellékletek kerültek módosításra és kiegészítésre.

**A j k a, 2021. május 3.**

**Dr. Jáger László**

**címzetes főjegyző**